Id-Deċiżjoni tal-Kummissjoni
tas-6 ta’ Diċembru 1995
li tistabbilixxi kondizzjonijiet speċjali li jirregolaw l-importazzjoni ta’ prodotti tas-sajd u akwakultura li joriġinaw fil-Ġappun
(Test b’relevanza għaż-ŻEE)
(95/538/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fis-suq ta’ prodotti tas-sajd (1), emendata l-aħħar bl-Att ta’ Adeżjoni ta’ l-Awstrija, il-Finlandja u l-Isvezja, u b’mod partikolari l-Artikolu 11 tagħha,
Billi grupp ta’ esperti tal-Kummissjoni għamel żjara ta’ spezzjoni fil-Ġappun biex jivverifika l-kondizzjonijiet li fihom il-prodotti tas-sajd jiġu prodotti, maħżuna u mibgħuta lill-Komunità;
Billi d- dispożizzjonijiet fil-leġislazzjoni Ġappuniża dwar spezzjonar u monitorjar tas-saħħa tal-prodotti tas-sajd jistgħu jitqiesu ekwivalenti għal dawk stabbiliti bid-Direttiva 91/493/KEE;
Billi l-‘Ministry of Health and Welfare - Veterinary Sanitary Division (MHW-VSD)’, l-awtorità kompetenti fil-Ġappun, huwa kapaċi jivverifika b’mod effettiv l-applikazzjoni tal-liġijiet fis-seħħ;
Billi l-proċedura biex jinkiseb iċ-ċertifikat ta’ saħħa riferit fl-Artikolu 11(4)(a) tad-Direttiva 91/493/KEE trid tkopri wkoll id-definizzjoni ta’ mudell taċ-ċertifikat, il-ħtiġiet minimi rigward il-lingwa (lingwi) li biha jrid isir l-abbozz u l-livell tal-persuna awtorizzata li tiffirmah;
Billi, skond L-artikolu 11(4)(b) tad-Direttiva 91/493/KEE, trid titwaħħal marka mal-pakketti tal-prodotti tas-sajd li turi l-isem tal-pajjiż terz u n-numru ta’ l-approvazzjoni ta’ l-istabbiliment ta’ oriġini;
Billi, skond L-artikolu 11(4)(c) tad-Direttiva 91/493/KEE, trid issir lista ta’ stabbilimenti approvati; billi din il-lista trid issir fuq il-bażi ta’ komunikazzjoni mill-MHW-VSD lill-Kummissjoni; billi għalhekk irid ikun il-MHW-VSD li jiżgura l-konformità mad- dispożizzjonijiet stabbiliti għal dan l-għan fl-Artikolu 11(4) tad-Direttiva 91/493/KEE;
Billi l-MHW-VSD ta assigurazzjonijiet uffiċjali rigward il-konformità mar-regoli stabbiliti f’Kapitolu V ta’ l-Anness tad-Direttiva 91/493/KEE u rigward il-konformità ma’ ħtiġiet ekwivalenti għal dawk stabbiliti b’dik id-Direttiva għall-approvazzjoni ta’ stabbilimenti;
Billi l-miżuri provduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-"Ministry of Health and Welfare - Veterinary Sanitary Division (MHW-VSD)" huwa rikonoxxut bħala l-awtorità kompetenti fil-Ġappun għal verifikar u ċertifikar tal-konformità tal-prodotti tas-sajd mal-ħtiġiet tad-Direttiva 91/493/KEE.
Artikolu 2
Il-prodotti tas-sajd u akkwakultura li joriġinaw fil-Ġappun iridu jissodisfaw il-kondizzjonijiet li ġejjin:
1. kull kunsinna trid tkun akkumpanjata b’ċertifikat tas-saħħa oriġinali u numerat, mimli kif xieraq, iffirmat, iddatat u li jikkonsisti f’paġna waħda skond il-mudell stabbilit fl-Anness A ta’ din id-Deċiżjoni;
2. il-prodotti jridu jiġu mill-istabbilimenti approvati elenkati fl-Anness B ta’ din id-Deċiżjoni;
3. ħlief fil-każ ta’ prodotti tas-sajd iffriżati, fi kwantitajiet kbar u intenzjonati għall-fabbrikar ta’ ikel ippreservat, il-pakketti kollha jrid ikollhom il-kelma "Ġappun" u n-numru ta’ l-approvazzjoni f’ittri li ma jitħassrux.
Artikolu 3
1. Iċ-ċertifikat riferit f’punt 1ta’ l-Artikolu 2 irid ikun magħmul f’minn ta’ l-anqas lingwa uffiċjali waħda ta’ l-Istati Membri fejn isiru l-kontrolli.
2. Iċ-ċertifikat irid ikollu l-isem, il-kompetenza u l-firma tar-rappreżentattiv tal-MHW-VSD u t-timbru uffiċjali ta’ dan ta’ l-aħħar b’kulur differenti minn dak ta’ l-indikazzjonijiet l-oħra fuq iċ-ċertifikat.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta’ Diċembru 1995.